Tupí

Hierdie artikel handel oor die taal. Vir die etniese groep, sien Tupí (volk).

Tupí (Tupinambá) is 'n uitgestorwe Tupí-Guaraní-taal wat deur die inheemse Tupí in Brasilië gepraat is, veral langs die kus van Suid- en Suidwes-Brasilië. Volgens die Brasiliaanse Tupinologis Eduardo Navarro "is dit die klassieke inheemse taal van Brasilië en dié wat die belangrikste was vir die kulturele en geestelike vorming van die land". 

Dit behoort tot die Tupí-Guaraní-taalfamilie en sy geskrewe geskiedenis streek oor die 16de, 17de en vroeë 18ste eeue. Gedurende die vroeë koloniale tydperk van Brasilië is Tupí deur beide Europeërs en inheemse Amerikaners gebruik as lingua franca en is ook in die literatuur gebruik, maar dit is later amper tot uitsterwing onderdruk. Deesdae bestaan slegs een nasaat, Nheengatu.

As die belangrikste inheemse taal van Brasilië is dit die oorsprong van die meeste stadsname van 'n inheemse herkoms (Guarulhos en Niterói‎). Verskeie plante en diere het ook Tupí-name (waaronder kapibara en poema) en van die deelstate en riviere het ook Tupí-name (waaronder Apiacá, Pará, Rio Araguaia, Rio Tocantins en Tocantins). Dit het 'n ryk literatuur wat kategese, gedigte en dramas insluit.  Soms is na Tupí as "Brasiliaans" verwys, veral in Portugees (língua brasílica)

 Sien ook 
 Inheemse tale van die Amerikas

 Verwysings 

 Eksterne skakels 

Kategorie:Inheemse tale van die Amerikas
Kategorie:Tale van Brasilië
Kategorie:Uitgestorwe tale